Ek moet erken dat ek bykans niks van dié trek geweet het nie, al het ek heelwat oor die Suid-Afrikaanse geskiedenis geleer. Die Groot Trek ja, maar die Dorslandtrek is in baie opsigte ŉ onbekende deel van die Afrikaner se geskiedenis. Toe ek gaan oplees oor die trek het ek besef – dit was ons mense gewees. Mense wat met alles wat in hulle leef na vryheid gesoek het, al het dit beteken dat hulle weer die ossewa moes pak en die vreemde moes intrek.
Later in die 1920’s het die Suid-Afrikaanse Unie en die administrasie van Suidwes- Afrika ŉ Trekker-afvaardiging saamgestel om die boere se situasie te ondersoek.